Jinoyatlar sodir etganlikda gumon qilinuvchi, ayblanuvchi, sudlanuvchi, shuningdek mahkumlarni tibbiy-mehnat ekspert komissiyalarida tibbiy koʻrikdan oʻtkazish tartibi toʻgʻrisidagi nizomni tasdiqlash haqida
(resolution, 2024-08-19)

Oʻzbekiston Respublikasi Vazirlar Mahkamasining 2011-yil 1-iyuldagi 195-son “Tibbiy-mehnat ekspert komissiyalari tomonidan fuqarolarni tibbiy koʻrikdan oʻtkazish tartibini yanada takomillashtirishga, nogironlikni va kasbiy mehnatga layoqat yoʻqotilishi darajasini aniqlashga yoʻnaltirilgan normativ-huquqiy hujjatlarni tasdiqlash toʻgʻrisida”gi qaroriga muvofiq Oʻzbekiston Respublikasi Moliya vazirligi, Sogʻliqni saqlash vazirligi va Ichki ishlar vazirligi qaror qiladi: 1. Jinoyatlar sodir etganlikda gumon qilinuvchi, ayblanuvchi, sudlanuvchi, shuningdek mahkumlarni tibbiy-mehnat ekspert komissiyalarida tibbiy koʻrikdan oʻtkazish tartibi toʻgʻrisidagi nizom ilovaga muvofiq tasdiqlansin. 2. Mazkur qaror rasmiy eʼlon qilingan kundan eʼtiboran kuchga kiradi. Mazkur Nizom Oʻzbekiston Respublikasi Vazirlar Mahkamasining 2011-yil 1-iyuldagi 195-sonli qarori bilan tasdiqlangan Fuqarolarni tibbiy-mehnat ekspert komissiyalarida tibbiy koʻrikdan oʻtkazish tartibi toʻgʻrisidagi nizomga muvofiq, bosh tibbiy-mehnat ekspert komissiyalari tomonidan (bundan buyon matnda bosh TMEK deb yuritiladi) jinoyatlar sodir etganlikda gumon qilinuvchi, ayblanuvchi (bundan buyon matnda gumon qilinuvchi, ayblanuvchi deb yuritiladi), sudlanuvchi, shuningdek mahkumlarni tibbiy koʻrikdan oʻtkazish tartibini belgilaydi. 1. Gumon qilinuvchi, ayblanuvchi, sudlanuvchi, shuningdek mahkum hisoblangan 16 yosh va undan katta boʻlgan Oʻzbekiston Respublikasi fuqarolari, Oʻzbekiston Respublikasi hududida doimiy yashovchi xorijiy fuqarolar va fuqaroligi boʻlmagan shaxslar mazkur Nizomda oʻrnatilgan tartibda bosh TMEK tomonidan tibbiy koʻrikdan oʻtkaziladi. 2. Gumon qilinuvchi, ayblanuvchi, sudlanuvchi, shuningdek mahkumlarni bosh TMEK tomonidan tibbiy koʻrikdan oʻtkazishning maqsadlari: hayot faoliyati, mehnatga layoqat cheklanganligi holatini, nogironlikning guruhlari, sabablari, boshlangan vaqti va muddatlarini aniqlash; mehnat faoliyatini bajarish bilan bogʻliq holda mehnatda mayib boʻlgan yoki salomatligini boshqacha tarzda shikastlagan ishlovchilarning kasbiy mehnatga layoqati yoʻqotilganligi darajasini, shuningdek ularning yordamning qoʻshimcha turlariga muhtojligini aniqlash; nogironlarning salomatligi va mehnatga layoqati holatini hisobga olgan holda ularni tibbiy va ijtimoiy-mehnat boʻyicha reabilitatsiya qilish chora-tadbirlarini belgilash; nogironlarni ishga joylashtirish, oʻqitish va qayta oʻqitish boʻyicha tavsiyalar berish. 3. Bosh TMEK tomonidan gumon qilinuvchi, ayblanuvchi, sudlanuvchi, ozodlikdan mahrum qilish bilan bogʻliq boʻlmagan jazoga hukm qilinganlar, shuningdek manzil koloniyalarda jazoni oʻtayotgan mahkumlar quyidagilar asosida tibbiy koʻrikdan oʻtkaziladi: tibbiy koʻrikdan oʻtkazishni tayinlash toʻgʻrisidagi sudning ajrimi; jinoyat ishini yuritayotgan mansabdor shaxs yoki organning qarori; gumon qilinuvchi, ayblanuvchi, sudlanuvchi, mahkumlar yoki ularning qonuniy vakillarining murojaatlari. Ozodlikdan mahrum qilish bilan bogʻliq boʻlgan jazoga hukm qilinganlar (manzil koloniyalarda jazoni oʻtayotgan mahkumlar bundan mustasno) bosh TMEK tomonidan mahkumlar uchun ixtisoslashtirilgan kasalxonaning yoʻllanmasi (088/u shakl) asosida tibbiy koʻrikdan oʻtkazadi. 4. Gumon qilinuvchi, ayblanuvchi, sudlanuvchi, shuningdek mahkumni tibbiy koʻrikdan oʻtkazishni tayinlash toʻgʻrisida sudning ajrimi (jinoyat ishini yuritayotgan mansabdor shaxs yoki organning qarori) chiqarilganda, Oʻzbekiston Respublikasi Sogʻliqni saqlash vazirligining tegishli davolash-profilaktika muassasasining (bundan buyon matnda DPM deb yuritiladi) tibbiy-maslahat komissiyasi (bundan buyon matnda TMK deb yuritiladi) tomonidan tibbiy koʻrikdan oʻtuvchi gumon qilinuvchi, ayblanuvchi, sudlanuvchi, shuningdek mahkumning kasallik tarixidan koʻchirma hamda ambulator kartasi bilan birga yoʻllanma (088/u shakl) rasmiylashtiriladi va bosh TMEKga yuboriladi. 5. Gumon qilinuvchi, ayblanuvchi, sudlanuvchi, mahkum tuman (shahar), tumanlararo yoki ixtisoslashtirilgan TMEKlar tomonidan tibbiy koʻrikdan oʻtkazilgan boʻlsa, gumon qilinuvchi, ayblanuvchi, sudlanuvchi, shuningdek mahkumni tibbiy koʻrikdan oʻtkazishni tayinlash toʻgʻrisidagi sudning ajrimiga (jinoyat ishini yuritayotgan mansabdor shaxs yoki organning qaroriga) asosan bosh TMEK qayta tibbiy koʻrikdan oʻtkazadi. 6. Gumon qilinuvchi, ayblanuvchi, sudlanuvchi hamda mahkumlarni tibbiy koʻrikdan oʻtkazish tibbiyot etika va deontologiyasiga asoslanadi hamda bepul amalga oshiriladi. 7. DPM yoʻllanmasi quyidagilar tomonidan rasmiylashtiriladi: gumon qilinuvchi, ayblanuvchi, sudlanuvchi shuningdek mahkumga (ozodlikdan mahrum qilingan mahkumlar bundan mustasno) yashash joyidagi hududiy DPMning TMKsi tomonidan; tergov hibsxonalarida saqlanayotgan gumon qilinuvchi, ayblanuvchi hamda sudlanuvchiga tergov hibsxonalari joylashgan hududiy DPMning TMKsi tomonidan; ozodlikdan mahrum qilingan mahkumlarga (manzil-koloniyalarida jazoni oʻtayotgan shaxslardan tashqari) mahkumlar uchun moʻljallangan ixtisoslashgan kasalxonalarning TMKlari tomonidan; manzil-koloniyalarida jazoni oʻtayotgan ozodlikdan mahrum qilingan mahkumga manzil-koloniyalari joylashgan hududiy DPMning TMKsi tomonidan. 8. Gumon qilinuvchi, ayblanuvchi, sudlanuvchi, shuningdek mahkumni tibbiy koʻrikdan oʻtkazishga yoʻllaydigan DPM tibbiy koʻrikdan oʻtuvchi gumon qilinuvchi, ayblanuvchi, sudlanuvchi, shuningdek mahkumning avval hisobda turgan DPMsidan tibbiy hujjatlarni soʻrab olishi mumkin. Tibbiy koʻrikdan oʻtuvchi gumon qilinuvchi, ayblanuvchi, sudlanuvchi, shuningdek mahkum yoki ularning qonuniy vakili tibbiy koʻrikdan oʻtuvchining mavjud qoʻshimcha tibbiy hujjatlarini koʻrikdan oʻtkazishga yuborayotgan DPMga taqdim qilishi mumkin. 9. Gumon qilinuvchi, ayblanuvchi, sudlanuvchi, shuningdek mahkumga (ozodlikdan mahrum qilingan mahkumlar bundan mustasno) dispanser kuzatuvi ular yashash joyidagi hududiy DPMlari tomonidan amalga oshiriladi. Tergov hibsxonalarida ehtiyot chorasi sifatida qamoqda saqlanayotganlar, shuningdek ozodlikdan mahrum qilish bilan bogʻliq boʻlgan jazoga hukm qilinganlarning (manzil-koloniyalari bundan mustasno) dispanser kuzatuvi ular saqlanayotgan muassasaning tibbiyot boʻlimlari tomonidan amalga oshiriladi. Vaqtincha saqlash hibsxonalarida ehtiyot chorasi sifatida qamoqda saqlanayotganlar, shuningdek manzil koloniyalarda jazoni oʻtayotgan mahkumlarning dispanser kuzatuvi ushbu muassasalar tibbiyot xodimi bilan hamkorlikda ular joylashgan hududdagi DPMlari tomonidan amalga oshiriladi. 10. Fuqarolik pasporti boʻlmagan gumon qilinuvchi, ayblanuvchi, sudlanuvchi, shuningdek mahkumlarni tibbiy koʻrikdan oʻtkazish uchun ular saqlanayotgan muassasa tomonidan bosh TMEKga mazkur Nizomning 1-ilovasiga muvofiq shaklda maʼlumotnoma taqdim qilinadi. 11. TMK tomonidan taqdim etilgan hujjatlarga asosan, bosh TMEK tibbiy koʻrikdan oʻtuvchi hisobda turgan tegishli TMEKdan ilgari nogironligi boʻlgan tibbiy koʻrikdan oʻtayotgan gumon qilinuvchi, ayblanuvchi, sudlanuvchi, shuningdek mahkumning koʻrik ishining aslini soʻrab oladi. 12. Bosh TMEK: nogironlik guruhi, sababi va muddatlarini belgilashda nogironlik toʻgʻrisidagi maʼlumotnomani toʻldiradi; mehnatda mayib boʻlgan yoki kasb kasalligi bilan bogʻliq boʻlgan kasbiy mehnat layoqatining yoʻqotilganlik darajasini belgilashda — tibbiy koʻrikdan oʻtuvchi gumon qilinuvchi, ayblanuvchi, sudlanuvchi, shuningdek mahkumning kasbiy mehnatga layoqat yoʻqotilish darajasini belgilash va yordamning qoʻshimcha turlariga muhtojligi haqida gumon qilinuvchi, ayblanuvchi, sudlanuvchi, shuningdek mahkumning tibbiy koʻrikdan oʻtkazish dalolatnomasidan koʻchirma (bundan buyon matnda tibbiy koʻrikdan oʻtkazish dalolatnomasidan koʻchirma deb yuritiladi) rasmiylashtiradi. 13. Gumon qilinuvchi, ayblanuvchi, sudlanuvchi, shuningdek mahkumni (ozodlikdan mahrum qilingan mahkum bundan mustasno) tibbiy koʻrikdan oʻtkazish natijalari boʻyicha nogironlik toʻgʻrisidagi maʼlumotnomasi va tibbiy koʻrikdan oʻtkazish dalolatnomasidan koʻchirma umumiy asoslarda beriladi. 14. Tibbiy koʻrikdan oʻtkazilgan ozodlikdan mahrum qilingan mahkum jazoni ijro etish muassasasi maʼmuriyati tomonidan 10 kunlik muddat ichida nogironlik toʻgʻrisidagi maʼlumotnomasi va (yoki) tibbiy koʻrikdan oʻtkazish dalolatnomasidan koʻchirma bilan tanishtirilishi lozim, bunda: nogironlik toʻgʻrisidagi maʼlumotnomasining A va B ikki qismi, shuningdek rasmiylashtirilgan tibbiy koʻrikdan oʻtkazish dalolatnomasidan koʻchirmaning B qismi tibbiy koʻrikdan oʻtuvchining shaxsiy yigʻma jildiga qoʻshib qoʻyish uchun jazoni ijro etish muassasasiga taqdim qilinadi va mahkum ozod qilingan kuni uning qoʻliga beriladi; rasmiylashtirilgan tibbiy koʻrikdan oʻtkazish dalolatnomasidan koʻchirmaning A qismi tegishli toʻlovlarni qonunchilik hujjatlarida oʻrnatilgan tartibda amalga oshirish maqsadida uch kunlik muddat ichida tibbiy koʻrikdan oʻtuvchining ish beruvchisiga yuborish uchun jazoni ijro etish muassasasiga taqdim qilinadi. 15. Gumon qilinuvchi, ayblanuvchi, sudlanuvchi, shuningdek mahkumni qayta tibbiy koʻrik natijasiga binoan nogironlik guruhi belgilanmagan boʻlsa, nogironlik guruhini olib tashlash toʻgʻrisida maʼlumotnoma oʻrnatilgan tartibda rasmiylashtiriladi va bosh TMEK tomonidan uch kunlik muddatda tibbiy koʻrikdan oʻtuvchi gumon qilinuvchi, ayblanuvchi, sudlanuvchi, shuningdek mahkumning doimiy roʻyxatdan oʻtgan joyidagi Oʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasining tuman (shahar) boʻlimiga yuboriladi. 16. Gumon qilinuvchi, ayblanuvchi, sudlanuvchi, shuningdek mahkumni tibbiy koʻrikdan oʻtkazish sud ajrimi yoki jinoyat ishini yuritayotgan mansabdor shaxs yoxud organning qarori asosida oʻtkazilsa, Bosh TMEK mazkur Nizomning 2-ilovasiga muvofiq shaklda TMEK yigʻilishi bayonnomasidan koʻchirmani toʻldiradi. TMEK yigʻilishi bayonnomasidan koʻchirma bosh TMEK raisi va aʼzolari tomonidan imzolanadi, muhr bilan tasdiqlanadi va gumon qilinuvchi, ayblanuvchi, sudlanuvchi, shuningdek mahkumni tibbiy koʻrikdan oʻtkazish uchun ajrim chiqargan sudga (jinoyat ishini yuritayotgan mansabdor shaxs yoki organga) yuboriladi. 17. Gumon qilinuvchi, ayblanuvchi, sudlanuvchi, shuningdek mahkumlarning tibbiy koʻrikdan oʻtkazish dalolatnomalari tibbiy koʻrikdan oʻtkazgan bosh TMEKda saqlanadi. Gumon qilinuvchi, ayblanuvchi, sudlanuvchi, shuningdek mahkumni yashash joyidagi TMEK soʻrovnomasiga asosan bosh TMEK tomonidan gumon qilinuvchi, ayblanuvchi, sudlanuvchi, shuningdek mahkumni tibbiy koʻrikdan oʻtkazish dalolatnomasi nusxasi tegishli TMEKga yuboriladi. 18. Nogiron deb topilgan gumon qilinuvchi, ayblanuvchi, sudlanuvchi hamda mahkumlarning huquqlari, nogironlar uchun imtiyozlar, jumladan protez-ortopediya buyumlari, nogironlik aravachalari va reabilitatsiya texnik vositalari bilan bepul taʼminlash qonunchilik hujjatlarida belgilangan tartibda amalga oshiriladi. 19. Oʻzbekiston Respublikasi Ichki ishlar vazirligining Jazoni ijro etish bosh boshqarmasi har chorakda keyingi oyning 15-sanasidan kechiktirmasdan Oʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasi Respublika tibbiy-ijtimoiy ekspertiza inspeksiyasiga mazkur nizomning 3 va 4-ilovalariga muvofiq, jazoni ijro etish muassasalarida saqlanayotgan nogironlar roʻyxatini va jazoni ijro etish muassasalarida jazo ijrosi tugatilgan nogironlar roʻyxatini taqdim qiladi. 20. Tibbiy koʻrikdan oʻtkazilgan gumon qilinuvchi, ayblanuvchi, sudlanuvchi, shuningdek mahkumlar yoki boshqa manfaatdor shaxslar bosh TMEK xulosasidan norozi boʻlgan taqdirda, qayta tekshiruvdan oʻtkazish uchun Oʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasi Respublika tibbiy-ijtimoiy ekspertiza inspeksiyasiga yoki sudga murojaat qilishlari mumkin. 21. Mazkur Nizom talablarini buzgan aybdor shaxslar qonunchilik hujjatlariga muvofiq javobgarlikka tortiladilar. 22. Mazkur Nizom Oʻzbekiston Respublikasi Oliy sudi, Bosh prokuraturasi hamda Milliy xavfsizlik xizmati bilan kelishilgan. 20 ___ yil “___” ___________holatida jazoni ijro etish muassasalarida saqlanayotgan nogironlarROʻYXATI* T/r F.I.O. Tugʻilgan sanasi Doimiy yashash manzili Pasport seriyasi va raqami (agar mavjud boʻlsa**) TMEK (toʻliq nomi) birlamchi yoki qayta Nogironlik Nogironlik toʻgʻrisida maʼlumotnomasi Jazoni oʻtayotgan hududi guruhi sababi muddati seriyasi raqami 1 2 3 4 5 6 7 8 9 10 11 12 13 1. 2. Rahbar ____________________ _____________________________ (imzo) (F.I.O.) M.Oʻ. 20 ___ yil “___” ___________ choragida jazoni ijro etish muassasasida jazo ijrosi tugatilgan nogironlarROʻYXATI* T/r F.I.O. Tugʻilgan sanasi Doimiy yashash manzili Pasport seriyasi va raqami (agar mavjud boʻlsa**) TMEK (toʻliq nomi) Nogironlik Nogironlik toʻgʻrisidagi maʼlumotnomasi Jazo ijrosi tugatilgan sana Jazo ijrosini tugatish sababi Yuborilgan manzili (ozod etilganda) guruhi sababi muddati seriyasi raqam. Ozod etildi vafot etdi 1 2 3 4 5 6 7 8 9 10 11 12 13 14 15 1. 2. Rahbar ____________________ _____________________________ (imzo) (F.I.O.) M.Oʻ.